La Paz

**La Paz** službeno **Nuestra Señora de La Paz** je grad i općina od 757,184 stanovnika na zapadu Bolivije u Departmanu La Paz u kom je administrativni centar.

Kako se u metropolitanskom području La Paza, nalaze i gradovi El Alto i Viacha, to je najnaseljenije urbano područje Bolivije, 
u kom živi 2,225,000 stanovnika.

La Paz je uz Sucre glavni grad Bolivije, financijska, politička i kulturna metropola zemlje.
## Karakteristike
Kako leži između 3,250 -4,100 metara nadmorske visine, najviša je nacionalna prijestolnica na svijetu. 
Putnicima je po dolasku često  teško zbog rijetkog zraka na tim visinama.

Centar grada leži u dubokom, širokom kanjonu kog formira rijeka Choqueyapu. 
Kako se nalazi oko 430 metara ispod nivoa visoravni Altiplana, to mu pruža određenu zaštitu od hladnih vjetrova sa okolnih planina. 
Eksplozivni rast stanovništva od druge polovice 20. vijeka, proširio je grad uz obronke kanjona do ruba Altiplana. 
La Paz je bio najveći grad Bolivije do prijelaza u 21. vijek, kada ga je prestigao Santa Cruz de la Sierra.

## Historija

Grad je osnovao španjolski konkvistador Alonso de Mendoza 1548. godine pod imenom *Nuestra Señora de La Paz* (Naša Gospa od mira) na mjestu postojećeg naselja Inka.

Grad je prezvan u *La Paz de Ayacucho* 1825., u znak sjećanja na posljednju odlučujuću bitku 
Borbe za nezavisnost. Od 1898. je sjedište nacionalne vlade, ali je Sucre po Ustavu ostao glavni grad Bolivije, kao dom izvršne i zakonodavne vlasti.

Srce grada je Trg Murillo, na sjeveroistočnoj obali rijeke, to je mjesto gdje se nalazi monumentalna moderna 
katedrala i vladine palače. Iako i on ima očuvane zgrade iz kolonijalnog perioda, šarm mu daje kontrast između starih uskih strmih ulica, sa krovovima od crvenog crijepa po kojima se vrzmaju gorštački Indijanci u šarenoj odjeći, nasuprot brojnim neboderima u pozadini. 
Planina Illimani visoka 6.402 m i drugi snježni vrhovi Cordillere Real koji okružuju grad, daju mu specifičnu atmosferu.

La Paz je 1998. pogodio potres koji je [pobio stotine stanovnika i uništio mnoge zgrade.
== Obrazovanje i znamenitosti ==

La Paz je dom [univerziteta San Andrés osnovanog 1830. i Bolivijskog katoličkog univerziteta (1966.). On je dom brojnih muzeja; Nacionalnog umjetničkog, dječjeg, etnografsko-folklornog, arheološkog.

Jedna od njegovih najvećih atrakcija je Mercado de Brujas ("Tržnica vještica"), na kojem Aymare prodaju svoje biljne lijekove.

## Privreda i transport
La Paz je grad prehrabene, tekstilne, kemijske i Industrije kože i obuće.

Grad je povezan željeznicom i autocestama sa lukama u Peruu i Čileu te sa gradovima u 
Argentinom i Brazilom. 
Pored toga ima i *Internacionalni [[aerodrom]] La Paz/El Alto* (IATA: **LPB**, ICAO: **SLLP**). koji se nalazi sjeverozapadno od centra grada na Altiplanu.

## Pobratimski gradovi

La Paz ima ugovore o prijateljstvu sa sljedećim gradovima ;

## Galerija

datoteka:La Paz - Plaza Murillo - panoramio (1).jpg|Trg Murillo
datoteka:Basílica de San Francisco2.jpg|Bazílika San Francisco
datoteka:Plaza_de_San_Francisco_LP.jpg|Centar grada
datoteka:Hernando Siles Stadium - La Paz.jpg|Stadion Hernando Siles
datoteka:Comunidad_invitada_a_la_inauguración_de_la_casa_del_pueblo.jpg|Lokalni muzičari


## Reference

## Vanjske veze

* ''Gobierno Autónomo Municipal de La Paz'' (službene stranice)